**Ministru kabineta noteikumu projekta „Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus””” (turpmāk – projekts) izstrādāts saskaņā ar Latvijas Republikas Saeimas 2013.gada 19.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2013.gada 19.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā” ar 2014.gada 1.janvāri Valsts un pašvaldību institūciju amatpersonu un darbinieku atlīdzības likuma Pārejas noteikumi papildināti ar 26.punktu, kas paredz, ka Ministru kabinets attiecībā uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm ar 2014.gada 1.janvāri atbilstoši valsts budžetā pieejamiem līdzekļiem iekļauj ārstniecības personas nozīmētus medikamentus un zobārstniecības un zobu higiēnas pakalpojumus apmaksājamo veselības aprūpes pakalpojumu apjomā un paaugstina apmaksājamo veselības pakalpojumu limitus, tādējādi nodrošinot, ka apmaksātās veselības aprūpes pakalpojumu apjoms nav mazāks par šā likuma [37.panta](http://likumi.lv/doc.php?id=202273#p37) otrās daļas pirmajā teikumā minētās veselības apdrošināšanas polises parasti garantēto pakalpojumu klāstu un apmaksājamo apmēru līdzīgos apdrošināšanas gadījumos.Atbilstoši likumā noteiktajam projekts paredz ar 2014.gada 1.janvāri palielināt amatpersonai kompensējamo izdevumu par veselības aprūpes pakalpojumiem, kuri netiek segti no veselības aprūpei paredzētajiem valsts budžeta līdzekļiem vai saņemti ārpus rindas apmēru no pašreiz noteiktā 143 euro limita katrai amatpersonai gadā uz 215 euro apmēru kalendārā gadā katrai amatpersonai. Noteikumu projekts paredz bez pārejas perioda un sākot ar 2014.gada 1.janvāri palielināt amatpersonai kompensējamo izdevumu par zobārstniecības pakalpojumiem un medikamentiem apmēru - par zobārstniecības pakalpojumiem no 72 euro un kompensācijas 50% apmērā uz 145 euro kompensāciju pilnā apmērā, bet medikamentiem no 43 euro apmēra un kompensācijas 50% apmērā uz 75 euro un kompensāciju 75% apmērā katrai amatpersonai kalendārā gada laikā. Attiecībā uz medikamentu apmaksu noteikumu projekts paredz svītrot ierobežojumu, ka kompensācija nevar tikt saņemta par normatīvajos aktos par ambulatorajai ārstēšanai paredzēto zāļu iegādes izdevumu kompensāciju noteiktajā kārtībā izrakstītajām zālēm, jo šīs zāles ne vienmēr tiek kompensētas pilnā apmērā, tādēļ amatpersona no Iekšlietu ministrijas veselības un sporta centra varētu saņemt kompensāciju par tiem izdevumiem, kas tai nav kompensēti. Ņemot vērā iesniedzamos dokumentus kompensācijas saņemšanai, situācija, kad vieni izdevumi tiktu kompensēti divreiz, nav iespējama. Atbilstoši minētajam sagatavotais noteikumu projekts paredz svītrot šobrīd spēkā esošo pārejas periodu kompensējamo izdevumu apmēram.  Ņemot vērā, ka ar Latvijas Republikas Saeimas 2013.gada 19.decembrī pieņemto likumu „Grozījumi Valsts un pašvaldību institūciju amatpersonu un darbinieku atlīdzības likumā” likuma 39.pants, saskaņā ar kuru izdoti Ministru kabineta 2010.gada 21.jūnija noteikumi Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”, papildināts ar jaunu otro un trešo daļu, nepieciešams veikt grozījumu norādē, uz kāda likuma pamata noteikumi ir izdoti, nosakot, ka noteikumi izdoti saskaņā ar Valsts un pašvaldību institūciju amatpersonu un darbinieku atlīdzības likuma 39.panta pirmo daļu.Tā kā 2013.gada 19.decembrī pieņemtais likums „Grozījumi Valsts un pašvaldību institūciju amatpersonu un darbinieku atlīdzības likumā”” stājas spēkā ar 2014.gada 1.janvāri, projektā paredzēts, ka noteikumi tiek piemēroti attiecībā uz veselības aprūpes pakalpojumiem, kas amatpersonai sniegti pēc 2014.gada 1.janvāra.Tā kā Ministru kabineta 2010.gada 21.jūnija noteikumu Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” 6.punkts paredz, ka amatpersona dokumentus noteikumos paredzēto kompensāciju saņemšanai var iesniegt par kārtējo gadu un iepriekšējo gadu, projekts paredz papildināt noteikumus ar jaunu punktu, kas nosaka kompensējamo izdevumu apmēru par 2013.gadā saņemtajiem veselības aprūpes pakalpojumiem. Noteiktais kompensācijas apmērs atbilst Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” noteiktajam kompensējamo izdevumu apmēram redakcijā, kāda bija spēkā līdz 2013.gada 31.decembrim.  |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas veselības un sporta centrs |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014.gads | Turpmākie trīs gadi (*euro*) |
| 2015.gads | 2016.gads | 2017.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 478 433 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 478 433 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 478 433 | 2 276 933 | 2 248 476 | 1 768 257 | 1 768 257 |
| 2.1. valsts pamatbudžets | 1 478 433 | 2 276 933 | 2 248 476 | 1 768 257 | 1 768 257 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3.Finansiālā ietekme: | 0 | -2 276 933 | -2 248 476 | -1 768 257 | -1 768 257 |
| 3.1.valsts pamatbudžets | 0 | -2 276 933 | -2 248 476 | -1 768 257 | -1 768 257 |
| 3.2.speciālais budžets | 0 | 0 | 0 | 0 | 0 |
| 3.3.pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 2 276 933 | 0 | 0 | 0 |
| 5.Precizēta finansiālā ietekme: | X | 0 | -2 248 476 | -1 768 257 | -1 768 257 |
| 5.1.valsts pamatbudžets | 0 | -2 248 476 | -1 768 257 | -1 768 257 |
| 5.2.speciālais budžets | 0 | 0 | 0 | 0 |
| 5.3.pašvaldību budžets  | 0 | 0 | 0 | 0 |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķinsIekšlietu ministrija (budžeta apakšprogramma 38.05.00 „Veselības aprūpe un fiziskā sagatavotība”)Likumā „Par vidēja termiņa budžeta ietvaru 2014., 2015. un 2016. gadam” un likumā „Par valsts budžetu 2014.gadam” budžeta apakšprogrammā 38.05.00 „Veselības aprūpe un fiziskā sagatavotība” apstiprināti izdevumi amatpersonu veselības aprūpei – 1 478 433 *euro* (2015.gadā 1 505 823 *euro,* bet 2016.gadā – 1 986 043 *euro*). Projektā paredzētajiem amatpersonu veselības aprūpes pilnveidošanas pasākumiem likumā „Par vidēja termiņa budžeta ietvaru 2014., 2015. un 2016. gadam” apstiprinātie izdevumi 2014.gadā– **28 457 *euro*** (2015.gadā - 56 914 *euro*, bet 2016.gadā – 537 133 *euro*) ietver šādus pasākumus un attiecīgos apstiprinātos izdevumus:1. zobārstniecības izdevumu kompensēšanu 50 % apmērā ar limitu līdz 72 *euro* gadā no 2016.gada (apstiprinātie izdevumi sākot no 2016.gada 320 146 *euro* un turpmāk ik gadu);
2. medikamentu iegādes izdevumu kompensēšanu 50 % apmērā ar limitu līdz 43 *euro* gadā (apstiprinātie izdevumi sākot no 2016.gada 160 073 *euro* un turpmāk ik gadu);
3. amatpersonām kompensējamo maksas medicīnisko pakalpojumu limita palielināšanu no 50 latiem 2013.gadā līdz 107 *euro* 2014.gadā, un līdz 143 *euro* gadā no 2015.gada (apstiprinātie izdevumi 28 457 *euro* 2014.gadā, 56 914 *euro* 2015.gadā un turpmāk ik gadu).

Projekts paredz valsts pamatbudžeta izdevumu palielinājumu amatpersonu veselības aprūpes sistēmas pilnveidošanai:1. 2014.gadā – 2 276 933 *euro* apmērā;
2. 2015.gadā –2 248 476 *euro* apmērā;
3. 2016.gadā un turpmāk katru gadu – 1 768 257 *euro* apmērā.

Amatpersonu veselības aprūpes sistēmas pilnveidošana ietver šādus veselības aprūpes pakalpojumu pieejamības uzlabošanas pasākumus un to nodrošināšanai nepieciešamos izdevumus ik gadu – kopā **2 305 390 *euro*** (izdevumu KK 1228)***,*** tajā skaitā:1. Zobārstniecības izdevumu kompensēšana 100 % apmērā ar limitu līdz 145 *euro* gadā

8832[[1]](#footnote-1) x 145[[2]](#footnote-2) *euro* =**1 280 640 *euro***1. Medikamentu iegādes izdevumu kompensēšana 75 % apmērā ar limitu līdz 75 *euro* gadā

7115[[3]](#footnote-3) x 75[[4]](#footnote-4) *euro* =**533 625 *euro***1. Amatpersonām kompensējamo maksas medicīnisko pakalpojumu limita palielināšana līdz 215 *euro* gadā

5000[[5]](#footnote-5) x 112,60[[6]](#footnote-6) *euro* – 71 875[[7]](#footnote-7) *euro* = **491 125 *euro***  |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Izdevumi plānoti Iekšlietu ministrijas budžeta apakšprogrammā 38.05.00 „Veselības aprūpe un fiziskā sagatavotība”.Likumā „Par vidēja termiņa budžeta ietvaru 2014., 2015. un 2016. gadam” un likumā „Par valsts budžetu 2014.gadam” budžeta apakšprogrammā 38.05.00 „Veselības aprūpe un fiziskā sagatavotība” apstiprināti šādi kopējie izdevumi :* 2014.gadā – 2 368 331 *euro* apmērā (tajā skaitā amatpersonu veselības aprūpes pasākumiem – 1 478 433 *euro*);
* 2015.gadā –2 396 826 *euro* apmērā (tajā skaitā amatpersonu veselības aprūpes pasākumiem – 1 505 823 *euro*);
* 2016.gadā un turpmāk katru gadu – 3 105 007 *euro* apmērā, (tajā skaitā amatpersonu veselības aprūpes pasākumiem – 1 986 043 *euro*).

Izdevumi pa pasākumiem un izdevumu klasifikācijas kodiem var tikt precizēti atbilstoši faktiskajai situācijai. Valsts un pašvaldību institūciju amatpersonu un darbinieku atlīdzības likuma Pārejas noteikumu 28.punkts nosaka, ka „lai no 2014.gada 1.janvāra nodrošinātu šā likuma [39.panta](http://likumi.lv/doc.php?id=202273#p39) otrajā daļā un pārejas noteikumu [26.punktā](http://likumi.lv/doc.php?id=202273#pn26) minēto noteikumu izpildi, nepieciešamie papildu izdevumi tiek segti no valsts budžeta 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. 2015. gadam un turpmākajiem gadiem nepieciešamais papildu finansējums paredzams Iekšlietu ministrijas bāzes izdevumos. Projektam pievienotais Ministru kabineta protokollēmuma projekts paredz attiecīgu uzdevumu Iekšlietu ministrijai. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas veselības un sporta centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas IV, V un VI sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone–Godmane

30.01.2014 11:28

1760

Iekšlietu ministrijas veselības un

sporta centra direktors

U.Iskrovs

67829851, ugis.iskrovs@iem.gov.lv

1. Plānotais izmaksāto kompensāciju skaits par zobārstniecības pakalpojumiem noteikts saskaņā ar VSIA „Iekšlietu ministrijas poliklīnika” sniegto informāciju par vidējiem rādītājiem laikposmā no 2011. līdz 2013.gadam par ikgadējo veselības pārbaužu laikā konstatēto gadījumu skaitu, kad amatpersonām nepieciešama stomatoloģiska ārstēšana [↑](#footnote-ref-1)
2. Kompensācijas apmērs par zobārstniecības pakalpojumiem [↑](#footnote-ref-2)
3. Plānotais izmaksāto kompensāciju skaits par medikamentu iegādi noteikts saskaņā ar VSIA „Iekšlietu ministrijas poliklīnika” sniegto informāciju par vidējiem rādītājiem laikposmā no 2011. līdz 2013.gadam par amatpersonu ambulatoro apmeklējumu skaitu, kuru laikā tiek izrakstīti medikamenti. [↑](#footnote-ref-3)
4. Kompensācijas apmērs par medikamentu iegādi [↑](#footnote-ref-4)
5. Plānotais izmaksāto kompensāciju skaits par veselības aprūpes pakalpojumiem saskaņā ar vidējiem rādītājiem laikposmā no 2011. līdz 2013.gadam [↑](#footnote-ref-5)
6. Vidējais kompensācijas apmērs par veselības aprūpes pakalpojumiem. Saskaņā ar vidējiem rādītājiem laikposmā no 2011.-2013.gadam vidējais izmaksātās kompensācijas apmērs par veselības aprūpes pakalpojumiem sastāda 52,4 % no maksimālā kompensācijas apmēra [↑](#footnote-ref-6)
7. 2013.gadā budžetā apstiprinātā summa veselības aprūpes izdevumu kompensācijām (50514 latu) [↑](#footnote-ref-7)